<classify> Alitoa agizo hilo jana mjini Bukoba wakati akizungumza na wadau wa habari, michezo na utamaduni mkoani Kagera.Alisema viwanja vyote vya michezo vilivyoporwa kwa lugha ya kubadilisha matumzi ya ardhi virudishwe na kumuomba Meya wa Manispaa ya Bukoba, Chifu Kalumuna na wenyeviti wa halmashauri za mkoa wa Kagera, kuwa wakati wa mpango mpya wa matumizi ya ardhi wasisahau kutenga maeneo ya viwanja vya michezo.Hili ni agizo kwa halmashauri zote kama kuna mpango mpya wa matumizi ya ardhi lazima pia viwanja vya michezo viwemo katika mpango huo kabla ya kupitishwa, alisema Waziri Nape.Alisema viwanja hivyo vinatakiwa kuwa karibu na makazi ya watu vikipelekwa mbali vitawafanya wananchi kuwa wavivu na kushindwa kufanya mazoezi kwa wakati.Katika hatua nyingine, Waziri Nape amesema wizi wa kazi za wasanii sasa basi kwani Serikali ya Awamu ya Tano haitavumilia kuona hali hiyo ikiendelea wakati wasanii wamejituma na kutumia akili zao, lakini wanaendelea kubaki masikini huku wachache wakitumia migongo yao kujinufaisha.  <topic>: MICHEZO 